Adelaide Monteiro

Adelaide Monteiro Alves (nacida a 16 de maio de 1949, an Speciosa, Miranda de l Douro), mais coincida cumo Adelaide Monteiro, ye ua scritora, porsora aposentada de l'ansino secundairo, i pintora pertuesa de lhéngua mirandesa.

 Eiducaçon i Carreira 
Studou an Miranda de l Douro, Moçambique i Lisboua. Licenciada an Cuntabelidade i Admenistraçon Fiscal pul ISCAL, lecionou Cuntabelidade i Geston zde 1973 até a la sue jubilaçon. Trabalhou an Moçambique, Macedo de Cabalheiros, Chabes, Mirandela i, ne ls radadeiros binte i siete anhos de la sue carreira, na Scuola Gama Barros, ne l Cacén. Para alhá de porsora, pinta zde 1990, spondo percipalmente ne l munecípio de Bergáncia.

An 2005, dous de ls sous quadros, "Seduçon" i "Nubres de Peixon", fúrun censurados durante ua sposiçon ne l Auditório Municipal de Mirandela, l que gerou cuntrobérsia i lebou al ancerramiento de la mostra. La sposiçon cumpleta fui mais tarde eisibida na biblioteca de l Spital Çtrital de Mirandela an outubre de 2005. La cuntrobérsia an torno de la censura de ls sous quadros fui amplamente çcutida, çtacando la resisténcia de l'artista contra l preconceito i la censura.

An 2014, la Casa de la Cultura de Miranda de l Douro acuolheu la sposiçon "Retombos de l Tiempo" de Adelaide Monteiro, apersentando obras que sploran temas abstratos i poéticos anspirados pulas sues raízes i mimórias.

An 2017, participou na sposiçon "Diálogos" ne l Palácio de ls Acipristes, an Linda-a-Velha, adonde partilhou la galerie cun José Augusto Coelho i Vítor Higgs.

 Léngua Mirandesa 
L mirandés fui la sue purmeira léngua i la única até ampeçar la scuola, adonde daprendiu pertués. Adelaide Monteiro mantén bibo l léngua de la sue aldé, Speciosa, atrabeç de la sue scrita i participaçon an dibersas atebidades culturales.

 Obras i Participaçones 
Adelaide Monteiro ye outora de bárias obras:
 Antre Monas i Sbolácios (poesie, Zéfiro Edições, 2010)
 Bózios, Retombos i Silêncios / Gritos, Ecos e Silêncios (poesie, Produção Independente, belingue, 2015)
 Cun Gusto a Moras (belingue, Poética Edições, 2021)
 Nun Riu de Lírios (belingue, Poética Edições, 2022)
 Cumo Quien Pica Un Palo (belingue, prosa, Âncora Editora, 2022)
 Monólogos de Solidão

Participou nas seguintes antologies:
 A Terra de Duas Línguas: Antologia de Autores Transmontanos (Academie de Letras de Trás-los-Montes/ Lema d’Origem Editora, 2011)
 A Terra de Duas Línguas II: Antologia de Autores Transmontanos (Academie de Letras de Trás-los-Montes/ Lema d’Origem Editora, 2013)
 Por Longos Dias, Longos Anos fui Silêncio (Âncora Editora, 2015)
 40 Poetas Transmontanos de Hoje I e II (Academie de Letras de Trás-los-Montes/ Âncora Editora)
 Antologia de Autores Transmontanos, Durienses e da Beira Transmontana (Casa de Trás-os-Montes e Alto Douro de Lisboa)
 Rellatos y Poemas de la Caleya (Astorga)
 O Sangue dos Rios (Houmenaige a l Fernando Namora)
 O Sol é Secreto (Houmenaige a l Eugénio de Andrade)
 Memórias da Maria Castanha (de Jorge Lage)

Colaborou culas publicaçones Fuolha Mirandesa i Jornal Nordeste. 

 Ligaçones Sternas 
Adelaide Monteiro cuntribuiu ó fui outora de ls seguintes blogs:
 Blog pessoal de Adelaide Monteiro
 Blog "Especiosa meu amor"
 Blog "L Bolo del Beiso"
 Blog "Froles Mirandesas"
 Blog "Blogueiros del Praino 2015"
 Blog "Poesia Sem Academia"
 Blog "Blogueiros del Praino"
 Blog "Cumbencon 2009"
 Blog "Mundiadas"
 Blog "Blogueiros del Praino 2016"

Catadorie:Lhéngua mirandesa
Catadorie:Miranda de l Douro